Јаквинта/55
ЧИН V
Бојно поље на реци Бојани према Шкутарима.
ПРОМЕНА I
Долазе: ГРУБЕША, КАЛО-ЈОВАН КУМАН, МРГУД, БРАНИСЛАВ, ВЛАСТА и војска.

МРГУД: 
Поздрављамо те, краљу закони,
На земљи где је славно поднгнут 
Радославића престо краљевски (Поклони се.)
ВЛАСТА: 
Што твога ума мудрост нареди,
Главари твоји извршиће све!
Да си нам здраво, светли владару!
ГРУБЕША: 
Хвала вам браћо! са мог престола 
Нек сунце правде таму разгони!
О, света земљо славних дедова 
Прогнани син се натраг повраћа
Под скута твојих милом закриљу.
Гле како дивно кружи орао 
Над гњездом својим по врх планина 
Пресецајући крилма широким 
Облака густих раширени вео 
И кликће гласом као освета 
Праведног гњева, што се подиже 
Над убицама душа невиних!
О, домовино мога народа 
Невином крвљу ти си појена!
И сумор ових мрачних планина 
Столетњим рашћем што се поносе 
Погледом мрким ко да причају:
Покоре страшне бесне Јаквинте.
Не, то се несме више трпети 
Узаме стоји правда згажена 
Њезиним мачем ја ћу светити
Невину крвцу што се пролила! (Чују се из далека трубе.) 
МРГУД: 
Време је краљу! Испод Шкутара 
Примиче нам се шума копаља,
И ветар ево гласе доноси 
Њихових труба да се кренуше.
ГРУБЕША: 
Журимо дакле, испод планина 
Дочекаћемо силу њихову.
Јунаци, храбро! Вашим витештвом 
Победе венце задобићемо!
ВОЈСКА: 
Да живи краљ! (Уз трубе и добоше одлазе.)

Јаквинта